钦定古今图书集成/明伦汇编/闺媛典/第095卷 > 皇清一 > 张缵曾妻朱氏
## 钦定古今图书集成/明伦汇编/闺媛典/第095卷 > 皇清一 > 张缵曾妻朱氏

按《开封府志》：“朱氏，廪生朱征女，张缵曾妻。夫病亡，氏躬亲含殓，从容中礼，然却衰麻弗御。家人怪之，夜令与外祖母同寝。母已八十，先就榻促氏灭烛，氏曰：‘吾欲拜灵柩耳’。乃对镜梳栉，略施铅华，取嫁时簪珥衣服，妆毕时夜已深，出户望空拜天地，次至翁姑室前四拜，始拜夫柩毕，坐烛下。母曰：‘可以寝矣’。氏应以稍” 坐，俄母睡去。比惊觉，残焰在窗，而氏已自缢矣。